81. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 923 της 7/8 Οκτ. 1980 (ΦΕΚ Α΄ 231) Περί ρυθμίσεως θεμάτων οργανώσεως και λειτουργίας του παρά τη Γενική Γραμματεία Αθλητισμού Ανωτάτου Συμβουλίου Επιλύσεως Αθλητικών Διαφορών (ΑΣΕΑΔ). Έχοντες υπ’ όψει: α)Τας διατάξεις της περιπτ. ια΄ του άρθρ. 1 του Νόμ. 1070/1980 «περί λήψεως μέτρων αναπτύξεως του αθλητισμού και ρυθμίσεως συναφών θεμάτων». β)Τας διατάξεις της υπ’ αριθ. Α63/14/8280/ 16.5.80 κοινής αποφάσεως του Πρωθυπουργού και του Υπουργού Προεδρίας Κυβερνήσεως εις τους παρά τω Υπουργείω τούτω Υφυπουργούς». γ)Την υπ’ αριθ. 993/1980 γνωμοδότησιν του Συμβουλίου της Επικρατείας, προτάσει του αρμοδίου επί θεμάτων Αθλητισμού Υφυπουργού Προεδρίας Κυβερνήσεως, αποφασίζομεν: Άρθρ.1.-Ο αριθμός των μελών του υπό του άρθρ. 38 του Νόμ. 75/1975 «περί οργανώσεως του εξωσχολικού αθλητισμού κλπ.» προβλεπομένου Ανωτάτου Συμβουλίου Επιλύσεως Αθλητικών Διαφορών (ΑΣΕΑΔ) περιλαμβανομένων των, Προέδρου και Αντιπροέδρου αυτού, ορίζεται εις 10. Άρθρ.2.-1.Τον Πρόεδρον ελλείποντα, απόντα ή κωλυόμενον αναπληροί καθ’ όλας αυτού τας αρμοδιότητας ο Αντιπρόεδρος και τούτον ελλείποντα, απόντα ή κωλυόμενον το αμέσως επόμενον μέλος κατά την σειράν διορισμού. 2.Το Συμβούλιον συνεδριάζει εις δύο Τμήματα και εν ολομελεία. Της Ολομελείας και του Α΄ Τμήματος προεδρεύει ο Πρόεδρος του Συμβουλίου, του δε Β΄ Τμήματος ο Αντιπρόεδρος αυτού, αναπληρούμενοι εν ελλείψει, απουσία ή κωλύματι αυτών κατά τα εις την προηγουμένην παράγραφον οριζόμενα. Ο Πρόεδρος δύναται να προεδρεύη και του Β΄ Τμήματος.  Σελ.646,58924 Τεύχος Ε62-Σελ.120 205 32.Η.δ.81 Εξωσχολική Σωματική Αγωγή Η κατανομή των λοιπών μελών του Συμβουλίου μεταξύ των Τμημάτων ενεργείται δια πράξεως του Προέδρου του Συμβουλίου. Εν ελλείψει, απουσία ή κωλύματι τινός των μελών ενός Τμήματος καλείται παρά του Προέδρου του Τμήματος τούτου προς αναπλήρωσίν του, μέλος του ετέρου Τμήματος. 3.Η Ολομέλεια συνεδριάζει παρόντων 7, τουλάχιστον, μελών και είναι αρμοδία: α)Επί πάσης υποθέσεως και εισαχθείσης έτι ενώπιον Τμήματος, την οποίαν ο Πρόεδρος του Συμβουλίου ή του Τμήματος ήθελεν εισαγάγει ενώπιον αυτής, λόγω μείζονος σπουδαιότητος, προκειμένου ιδία περί θεμάτων γενικωτέρας σημασίας. β)Επί υποθέσεως, η οποία ήθελε παραπεμφθή ενώπιον αυτής δι’ αποφάσεως Τμήματος. Είναι υποχρεωτική η παραπομπή εις την Ολομέλειαν πάσης υποθέσεως επί της οποίας το Τμήμα απεφάνθη δια πλειοψηφίας μιας ψήφου. 4.Τα Τμήματα είναι πενταμελή και συνεδριάζουν παρόντων απάντων των μελών αυτών. 5.Αι αποφάσεις της Ολομελείας και των Τμημάτων λαμβάνονται κατά πλειοψηφίαν, εν ισοψηφία υπερισχυούσης της γνώμης υπέρ της οποίας ετάχθη ο Πρόεδρος. Άρθρ.3.-Η προθεσμία ασκήσεως της προσφυγής είναι 8 ημέραι δια τους εντός της περιφερείας της τέως Διοικήσεως Πρωτευούσης εδρεύοντας και 15 ημέραι δια τους λοιπούς, αρχομένη από της επομένης της κοινοποιήσεως της προσβαλλομένης αποφάσεως ή αφ’ ης έλαβε ταύτης γνώσιν ο προσφεύγων. Άρθρ.4.-1.Καθήκοντα Γραμματέων του ΑΣΕΑΔ εκτελούν υπάλληλοι της Γενικής Γραμματείας Αθλητισμού οριζόμενοι μέχρι δύο, δι’ αποφάσεως του Γενικού Γραμματέως Αθλητισμού και αναπληρούμενοι αμοιβαίως εις τα Τμήματα και την Ολομέλειαν. 2.Εις τον Πρόεδρον, τον Αντιπρόεδρον και τα λοιπά μέλη του ΑΣΕΑΔ ως και εις τους Γραμματείς αυτού καταβάλλεται ειδική μηνιαία αποζημίωσις, το ύψος της οποίας καθορίζεται δι’ αποφάσεως του αρμοδίου επί θεμάτων Αθλητισμού Υπουργού. Η σχετική δαπάνη βαρύνει ειδικόν λογαριασμόν εκ των εισπραττομένων παραβόλων, τα οποία εκδιδόμενα παρά των υπερκειμένων κατ’ άθλημα, ενώσεων, συνδέσμων ή ομοσπονδιών άγονται εις πίστωσιν της Γενικής Γραμματείας Αθλητισμού. Εις περίπτωσιν ανεπαρκείας του ως άνω λογαριασμού, ούτος συμπληρούται παρά των κεφαλαίων της Γενικής Γραμματείας Αθλητισμού. 206 